Komission asetus (ETY) N:o 220/91, annettu 30 päivänä tammikuuta 1991, tuottajaryhmittymistä ja niiden yhteenliittymistä annetun neuvoston asetuksen (ETY) N:o 1360/78 soveltamista koskevista yksityiskohtaisista säännöistä



Virallinen lehti nro L 026 , 31/01/1991 s. 0015 - 0025

Suomenk. erityispainos Alue 3 Nide 36 s. 0104

Ruotsink. erityispainos Alue 3 Nide 36 s. 0104



KOMISSION ASETUS (ETY) N:o 220/91, annettu 30 päivänä tammikuuta 1991, tuottajaryhmittymistä ja niiden yhteenliittymistä annetun neuvoston asetuksen (ETY) N:o 1360/78 soveltamista koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tuottajaryhmittymistä ja niiden yhteenliittymistä 19 päivänä kesäkuuta 1978 annetun neuvoston asetuksen (ETY) N:o 1360/78(1), sellaisena kuin se on viimeksi muutettuna asetuksella 3808/89(2), ja erityisesti sen 6 artiklan 3 kohdan, sekä katsoo, että tuottajaryhmittymien ja niiden yhteenliittymien taloudellista toimintaa koskevista yksityiskohtaisista soveltamissäännöistä 31 päivänä heinäkuuta 1980 annettua komission asetusta (ETY) N:o 2083/80(3), sellaisena kuin se on viimeksi muutettuna asetuksella (ETY) N:o 2238/89(4), on muutettu useita kertoja oleellisesti; selvyyden ja järkiperäisyyden vuoksi mainitusta asetuksesta olisi tehtävä koonnos, edellä mainitun säännöksen mukaan komission tehtävänä on määrittää vähimmäisviljelyalaa, liikevaihtoa tai tuottajaryhmittymien ja yhteenliittymien edustamilta jäseniltä tulevan tuotannon määrää sekä tarvittaessa niiden jäsenien vähimmäismäärää koskevat yksityiskohtaiset soveltamissäännöt, tuotannon määrä kuvaa ryhmittymien ja yhteenliittymien toiminnan tehokkuutta paremmin kuin viljelyala, myös sellaisten alojen osalta, joilla viljelyalaa voitaisiin käyttää perusteena; siitä huolimatta tuotannon määrä on pitkällä aikavälillä luotettavampi vertailuperuste kuin liikevaihto (joka on alttiina nopeille rahanarvon vaihteluille); tiettyjen alojen osalta liikevaihto on kuitenkin soveltuvin tunnusmerkki ja erityisesti sellaisilla vähemmän tärkeillä aloilla, joilla erityisten rajojen perinpohjainen määrittäminen on vaikeaa, on syytä käyttää yhtenäistä vertailuperustetta, maatalouden rakenteen vuoksi asetuksessa (ETY) N:o 1360/78 tarkoitettujen alueiden ja alojen tarjontaa voidaan keskittää tehokkaasti ainoastaan jos tuottajaryhmittymien tuotannon määrää tai liikevaihtoa osoittavien tietojen lisäksi tuottajaryhmittymien toiminnan edistämiseksi asetetaan vähimmäisvaatimus niiden jäsenten lukumäärälle, sillä vaikka ne ovat asetuksen (ETY) N:o 1360/78 mukaisesti markkinoille suuntautuneita, ne ovat kooltaan pieniä, ryhmittymien taloudellista toimintaa koskevien yksityiskohtaisten sääntöjen on mahdollistettava tuotannon ja tarjonnan tehokas mukauttaminen kysynnän kasvaviin vaatimuksiin ja keskittymiseen ottaen huomioon asetuksessa (ETY) N:o 1360/78 tarkoitetuilla alueilla vallitseva tilanne; tämän vuoksi on voitava välttää ryhmittymien ja yhteenliittymien liiallinen pirstoutuminen näillä alueilla siitä huolimatta, että niiden moninaisuutta suositaan, asetuksessa (ETY) N:o 1360/78 tarkoitetuilla alueilla määrän ja tarjonnan rakenteessa havaittujen erojen vuoksi suunniteltuja rajoja on aiheellista muuttaa, Italian tasavallan kokonaistuotannon tasolla suurten alueellisten erojen vuoksi on erityisen perusteltua, että tietyin edellytyksin tämän maan ryhmittymien valvoma tuotannon vähimmäismäärä suhteutetaan alueellisen tuotannon tasoon; lisäksi jäsenmäärän ja tuotannon vähimmäismäärän asettamista melko korkeiksi voidaan perustella sillä, että on todennäköistä, että aloitteen ryhmittymien muodostamisesta tekevät ammatilliset järjestöt, jotka pystyvät kokoamaan huomattavan määrän tuottajia ja joiden toiminta käsittää melko suuren osan tuotannosta; on kuitenkin syytä ottaa huomioon maataloustuotteiden tarjonnassa havaitut vakavat rakenteelliset puutteet Mezzogiornossa ja muun Italian vuoristoalueilla, koska "alentejanos de montado" -sikojen kasvatuksen hajanaisuus vaikeuttaa kansallisen tuotannon arviointia Portugalissa, on syytä olla määrittämättä kansallisen tuotannon vähimmäismäärä, jota tämän alan yhteenliittymien on edustettava, maataloustuotteiden tarjonnan vakavien rakenteellisten puutteiden vuoksi Kreikan saarilla, Baleaareilla ja Kanariansaarilla sijaitsevien maatalousyritysten vähimmäistuotannon määrää voidaan alentaa, on myös syytä säätää vaatimuksista, joiden avulla varmistetaan yhteenliittymien taloudellinen merkitys, sokerialalle on ominaista tuotannon kiintiöjärjestelmä sekä siihen liittyvät erityiset toimialojen sopimuksia koskevat säännökset; tämän vuoksi sokerialan yhteisestä markkinajärjestelystä 30 päivänä kesäkuuta 1981 annetussa neuvoston asetuksessa (ETY) N:o 1785/81(5), sellaisena kuin se on viimeksi muutettuna asetuksella 2787/90(6), säädetään, että asetusta (ETY) N:o 1360/78 ei sovelleta sokerijuurikasalaan niin kauan kuin kiintiöjärjestelmä on voimassa; siksi tämän alan osalta on aiheellista olla määrittämättä kyseisiä rajoja, oliiviöljyalalla on syytä ottaa huomioon rasva-alan yhteisestä markkinajärjestelystä 22 päivänä syyskuuta 1966 annetussa neuvoston asetuksessa N:o 136/66/ETY(7), sellaisena kuin se on viimeksi muutettuna asetuksella (ETY) N:o 3577/90(8), annetut ryhmittymien ja yhteenliittymien muodostamista koskevat erityissäännökset, edellä mainittu asetus ei koske kalastus-ja vesiviljelyalan tuotteita, joihin sovelletaan yhteisestä kalastus- ja vesiviljelyalan tuotteiden markkinajärjestelystä 29 päivänä joulukuuta 1981 annettua neuvoston asetusta (ETY) N:o 3796/81(9), sellaisena kuin se on viimeksi muutettuna asetuksella (ETY) N:o 2886/89(10), johanneksenleipäpuun hedelmät liitetään hedelmä- ja vihannesalan yhteiseen markkinajärjestelyyn neuvoston asetuksella (ETY) N:o 789/89(11), minkä vuoksi kyseisellä alalla ei enää sovelleta asetusta (ETY) N:o 1360/78, neuvoston asetuksella (ETY) N:o 2658/87(12) sellaisena kuin se on viimeksi muutettuna asetuksella (ETY) N:o 53/91(13), otettiin käyttöön harmonoidun tavarankuvaus- ja koodausjärjestelmän nimikkeistön perusteella yhdistetty tavaranimikkeistö, ja tässä asetuksessa säädetyt toimenpiteet ovat maatalouden rakenteita ja maaseudun kehittämistä käsittelevän pysyvän komitean lausunnon mukaiset, ON ANTANUT TÄMÄN ASETUKSEN: 1 artikla 1 Vuotuinen vähimmäistuotanto, liikevaihto sekä maataloustuottajien vähimmäismäärä, joita tuottajaryhmittymien on asetuksen (ETY) N:o 1360/78 6 artiklan 1 kohdan e alakohdan merkityksessä edustettava, esitetään liitteessä. Sellaisilla Italian hallinnollisilla alueilla, joilla keskimääräinen tuotannon määrä on alhaisempi kuin liitteessä esitetty vuotuinen vähimmäismäärä tai liikevaihto, tuotannon vähimmäismäärää ja tuottajien vähimmäismäärää, joita tuottajaryhmittymien on edustettava, alennetaan 50 prosentilla. Jos tuottajaryhmittymät anovat hyväksymistä muille kuin liitteessä esitetyille tuotteille, niillä on oltava vähintään: - 1 miljoonan ecun vuotuinen liikevaihto; Kreikan osalta tämä määrä on kuitenkin 500 000 ecua, - 50 jäsentä. Kolmatta alakohtaa ei sovelleta sokerijuurikasalalla. 2 Edellä 1 kohdassa tarkoitetulla tuotannon määrällä tai liikevaihdolla viitataan tosiasiallisesti markkinoille saatettuihin tuotteisiin tai oliiviöljyalan osalta tuottajaryhmittymien jäseninä olevien tuottajien tuotteita, ja ne lasketaan hyväksymisanomusta edeltävän kolmen vuoden keskiarvon perusteella. 2 artikla 1 Poiketen 1 artiklan säännöksistä sellaisilla Italian hallinnollisilla alueilla, joilla 3 päivää elokuuta 1980 edeltävän kolmen vuoden keskimääräinen tuotannon määrä ylittää 20 kertaa tai enemmän kullekin alalle liitteessä vahvistetun tuotannon vähimmäismäärän, tuottajaryhmittymien on edustettava vähintään viisi prosenttia alueen tuotannosta, lukuun ottamatta öljysiemenalaa, elävää kasviaineistoa ja kukkaviljely- ja hunajatuotteita. Edellisessä alakohdassa säädetty eri alueiden tuotannon laskeminen: - on toteutettava jäsenvaltion 3 päivää elokuuta 1980 edeltävää kolmea vuotta koskevien virallisten tilastotietojen perusteella, - on saatettava ajantasalle joka viides vuosi. Luvut voidaan pyöristää laskennassa 1 000:een tai 100:aan huomioon otettujen määrien mukaan. 2 Edellä 1 artiklassa ja tämän artiklan 1 kohdassa säädetty tuotannon vähimmäismäärä alennetaan: - 30 prosentilla Mezzogiornossa, Kreikan saarilla ja neuvoston direktiivin 75/268/ETY(14) 3 artiklan 3 kohdassa tarkoitetuilla alueilla toimivista yrityksenharjoittajista pääasiallisesti muodostuvien tuottajaryhmittymien hyväksi, - 50 prosenttiin Baleaareilla ja Kanariansaarilla toimivista yrityksenharjoittajista muodostuvien tuottajaryhmien hyväksi. 3 artikla 1 Rajoittamatta kuitenkaan 2 kohdan säännösten soveltamista, liittojen on asetuksen (ETY) N:o 1360/78 6 artiklan 1 kohdan e alakohdan mukaisesti edustettava sellaista tuotannon määrää ja liikevaihtoa, joka a) vastaa vähintään kolme kertaa sellaisten alueiden tuottajaryhmittymille säädettyä vähimmäismäärää, joilla ne sääntömääräisesti sijaitsevat; b) ei ole pienempi kuin viisi prosenttia kansallisesta tuotannosta tai Ranskan osalta viisi prosenttia: - asetuksessa (ETY) N:o 1360/78 tarkoitettujen suurkaupunkiseutujen tuotannosta tai - kunkin merentakaisen departementin tuotannosta. 2. Poiketen siitä, mitä 1 kohdassa säädetään: a) Italian osalta yhteenliittymien on muodostuttava vähintään viidestä hyväksytystä viidellä hallinnollisella alueella toimivasta tuottajaryhmittymästä, kuitenkin: - oliivinviljelyalalla 10 viidellä hallinnollisella alueella toimivasta hyväksytystä tuottajaryhmittymästä, - trooppisten hedelmien, lääkekasvien ja riisin alalla neljästä kahdella hallinnollisella alueella toimivasta hyväksytystä tuottajaryhmittymästä, - puhvelinliha-alalla kolmesta kahdella hallinnollisella alueella toimivasta hyväksytystä tuottajaryhmittymästä; b) Ranskan osalta yhteenliittymien on muodostuttava vähintään viidestä hyväksytystä kahdessa eri departementissa toimivasta tuottajaryhmittymästä. Oliiviöljyalalla yhteenliittymien on edustettava vähintään 1 000 tonnia ja 5 000 tuottajaa; pöytäviini- ja rypälemehualalla yhteenliittymien on edustettava vähintään kolmea hyväksyttyä ryhmittymää sekä 600 jäsentä; c) Belgian osalta yhteenliittymien on täytettävä liitteen III kohdassa esitetyt viljelyalaa, liikevaihtoa, osuutta kansallisesta tuotannosta sekä hyväksyttyjen tuottajaryhmittymien lukumäärää koskevat vähimmäisvaatimukset; niiden toiminta-alueen on vastattava kooltaan maakuntaa; d) Kreikan osalta yhteenliittymien on täytettävä liitteen IV kohdassa esitetyt viljeltyä alaa (tai vastaavaa), liikevaihtoa, osuutta kansallisesta tuotannosta sekä hyväksyttyjen tuottajaryhmittymien lukumäärää koskevat vähimmäisvaatimukset. Muiden kuin liitteessä lueteltujen tuotteiden osalta yhteenliittymien on muodostuttava vähintään kolmesta hyväksytystä tuottajaryhmittymästä. Yhteenliittymien on toimittava alueella, johon kuuluu vähintään 10 yhtenäisellä alueella sijaitsevaa kuntaa; e) Espanjan osalta yhteenliittymien on täytettävä liitteen V kohdassa esitetyt tuotantoalaa, liikevaihtoa, osuutta kansallisesta tuotannosta sekä hyväksyttyjen tuottajaryhmittymien lukumäärää koskevat vähimmäisvaatimukset. Liitteessä lueteltujen sekä muiden tuotteiden osalta liittojen on muodostuttava vähintään viidestä hyväksytystä tuottajaryhmittymästä ja niiden toiminta-alueen on vastattava kooltaan itsehallintoaluetta; f) Portugalin osalta yhteenliittymien on täytettävä liitteen VI kohdassa esitetyt tuotantoalaa, liikevaihtoa, osuutta kansallisesta tuotannosta sekä hyväksyttyjen tuottajaryhmittymien lukumäärää koskevat vähimmäisvaatimukset. Muiden kuin liitteessä lueteltujen tuotteiden osalta yhteenliittymien on muodostuttava vähintään kolmesta hyväksytystä tuottajaryhmittymästä. Yhteenliittymien toiminta-alueen on vastattava kooltaan hallintopiiriä; g) Irlannin osalta yhteenliittymien on edustettava liitteen VII kohdassa esitetyt vähimmäisviljelyalaa, liikevaihtoa, osuutta kansallisesta tuotannosta sekä hyväksyttyjen tuottajaryhmittymien vähimmäismäärää. Irlantilaisten yhteenliittymien toiminta-alueen on vastattava kooltaan maakuntaa. 4 artikla Kumotaan asetus (ETY) N:o 2083/80. Viittaukset kumottuun asetukseen ymmärretään viittauksiksi tähän asetukseen. 5 artikla Tämä asetus tulee voimaan kolmantena päivänä siitä, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä tammikuuta 1991. Komission puolesta Ray MAC SHARRY Komission jäsen (1) EYVL N:o L 166, 23.6.1978, s. 1 (2) EYVL N:o L 371, 20.12.1989, s. 1 (3) EYVL N:o L 203, 5.8.1980, s. 5 (4) EYVL N:o L 215, 26.7.1989, s. 12 (5) EYVL N:o L 177, 1.7.1981, s. 4 (6) EYVL N:o L 265, 28.9.1990, s. 16 (7) EYVL N:o L 172, 30.9.1966, s. 3025/66 (8) EYVL N:o L 353, 17.12.1990, s. 23 (9) EYVL N:o L 379, 31.12.1981, s. 1 (10) EYVL N:o L 282, 2.10.1989, s. 1 (11) EYVL N:o L 85, 30.3.1989, s. 3 (12) EYVL N:o L 256, 7.9.1987, s. 1 (13) EYVL N:o L 7, 10.1.1991, s. 14 (14) EYVL N:o L 128, 19.5.1975, s. 1 LIITE >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> (1) Jos ryhmittymälle kuuluu useita lajeja, tuotannon vähimmäismäärä vastaa kyseisten lajien osalta suurinta vähimmäismäärää, laskettuna nautayksiköissa (NY). Naudat, lampaat ja vuohet muunnetaan tässä asetuksessa käytetyksi nautayksiköksi (NY) direktiivin 75/268/ETY mukaisesti. Siat muunnetaan seuraavasti: - porsaat, pienemmät kuin 20 kg (100 eläintä kohti): 2,7 NY, - emakot, vähintään 50 kg: 0,5 NY, - muut siat: 0,3 NY. (2) Jos ryhmittymälle kuuluu samanaikaisesti siipikarjan- tai kaninkasvatus ja kananmunat, tuotannon vähimmäismäärä on kummankin alan osalta korkein säädetty määrä. (3) Jos ryhmittymälle kuuluu samanaikaisesti lehmän-, ja puhvelin-, lampaan- tai vuohenmaito, tuotannon vähimmäismäärä on lehmänmaidon osalta säädetty määrä. (4) Säädetty määrä saatetaan vuosittain ajantasalle maatalouden hintaindeksin perusteella. (5) Jos tuottajaryhmittymälle kuuluu samanaikaisesti ruokaperunat sekä uudet perunat, sovellettava vähimmäismäärä on ruokaperunoiden osalta säädetty määrä. (6) Jos tuottajaryhmittymälle kuuluu samanaikaisesti eri viljoja, tuotannon vähimmäismäärä on kyseisten viljojen osalta korkein säädetty määrä. (7) Viljat koostuvat seuraavista lajeista: vehnä, ruis, ohra, kaura, maissi, durra, yksittäin sekä yhdessä tuotantomäärän määrittämisen tarkoituksen mukaan. (8) Jos ryhmittymälle kuuluu useampi kuin yksi samaan sukuun kuuluva eläinlaji, vähimmäisvaatimus vastaa eniten edustettua lajia.